open-index/open-wikipedia-markdown huggingface dataset:
யூகலிப்டசு தேன்

thumb| யூகலிப்டஸ் தேன்
**யூகலிப்டசு தேன்** (*Eucalyptus honey*) என்பது யூகலிப்டசு மரங்களிலிருந்து தேனீக்களால் தயாரிக்கப்படும் ஒரு வகை தேன் ஆகும்.

ஆத்திரேலியா, தென்னாப்பிரிக்காவின் மேற்கு கேப் மற்றும் பிரேசிலில் இது பொதுவானது. ஆனால் பல வகையான யூகலிப்டசு தேன் வெப்பமண்டலத்திலிருந்து மிதமான பகுதிகள் வரை உலகம் முழுவதும் காணப்படும் மரங்களிலிருந்து பெறப்படுகிறது. அமெரிக்க ஐக்கிய நாடுகளில், இது கலிபோர்னியாவில் இருந்து வருகிறது. இங்கு யூகலிப்டசு தாவரத்தின் 500க்கும் மேற்பட்ட வெவ்வேறு துணையினங்கள் வளர்க்கப்படுகின்றன.

ஒற்றை மலர்த் தேனான யூகலிப்டசு தேன்களில் ஜர்ரா, மஞ்சள் பெட்டி, சாம்பல் பெட்டி, நீலப் பசை, ஆற்றுச் சிவப்பு பசை,  அயர்ன்பார்க், இசுட்ரிங்கிபார்க் மற்றும் மெசுமேட் ஆகிய வணிகப்பெயரில் கிடைக்கின்றன.

## வகைகள்
யூகலிப்டசு தேன் நிறம் மற்றும் சுவையில் பெரிதும் மாறுபடுகிறது. ஆனால் பொதுவாக, இது புளிப்பு முதல் இனிப்பு சுவை வரை இருக்கும். மருத்துவ குணம் கொண்ட தேனாக இது இருக்கும். இதன் நிறம் வெளிர் அம்பர் முதல் நடுத்தர அடர் சிவப்பு வரை இருக்கும். இது வேகவைத்த பொருட்கள், சுவைச்சாறு, பனிக்கூழ் ஆகியவற்றில் பயன்படுத்தப்படலாம். ஆனால் சேகரித்தவாறு, வடிகட்டாமல் சூடாக்காமல் சாப்பிடுவது சிறந்தது.

## மேற்கோள்கள்


## வெளி இணைப்புகள்

* Mānuka honey UMF vs MGO: வித்தியாசம் என்ன?
பகுப்பு:தேன்
இரமேஷ் குமார் யாதவா

**இரமேஷ் குமார் யாதவா** (*Ramesh Kumar Yadava*) இந்தியாவின் அரியானா, ரோஹ்தக், பாபா மஸ்த்நாத் பல்கலைக்கழகத்தின்  துணைவேந்தர் ஆவார்.

## தொழில்
யாதவா 2021-ல் பாபா மஸ்த்நாத் பல்கலைக்கழகத்தின் துணைவேந்தர் பணியில் சேர்ந்தார். முன்பு இவர் அரியானாவில் உள்ள சவுத்ரி சரண் சிங் அரியானா வேளாண் பல்கலைக்கழகத்தில் பேராசிரியர் மற்றும் துறைத் தலைவராக, தீவனப் பிரிவு (மரபியல் மற்றும் தாவர வளர்ப்பு) துறையிலும் (1976-2013) பல்கலைக்கழக நிர்வாகக் குழுவின் உறுப்பினராகவும் பணியாற்றியுள்ளார். இவர் HAU ஹிசாரில் 37 ஆண்டுகள் பணியாற்றிய பிறகு 31சூலை 2013 அன்று ஓய்வு பெற்றார். இவர் அரியானா கிசான் ஆயோக் மற்றும் விவசாய செலவு விலை ஆணையத்தின் தலைவராகவும் பணியாற்றியுள்ளார். இந்தியாவின் மத்தியப் பல்கலைக்கழகங்களின் பார்வையாளரான குடியரசுத்தலைவரால் பரிந்துரைக்கப்பட்ட சிக்கிம் பல்கலைக்கழகத்தின் நிர்வாகக் குழுவில் உறுப்பினராகவும் உள்ளார்.

## மேற்கோள்கள்


பகுப்பு:வாழும் மக்கள்
பகுப்பு:அரியானா நபர்கள்
பகுப்பு:1953 பிறப்புகள்
உட்கரு பாலறிதல்

**உட்கரு பாலறிதல்** (*Nuclear sexing*) என்பது XX நிறப்புரி இணையாக இருக்கும் சிற்றினங்களில் நிறப்புரி பாலின நிர்ணய நுட்பமாகும். உடல் உயிரணுக்களில் உட்கருவின் விளிம்பில் அமைந்துள்ள முருங்கைக்காயை ஒத்த பார் உடலைக் கண்டறிவதன் மூலம் உட்கரு பாலறிதலைச் செய்யலாம். பார் உடல் என்பது செயலற்ற X நிறப்புரி ஆகும். இது உடல் உயிரணுக்களில் உட்கருவில் செறிவுற்று காணப்படும். பொதுவான மனித (அல்லது XY-அடிப்படையிலான பிற உயிரினம்) பெண் உடல் உயிரணுவில் ஒரு பார் உடல் மட்டும் காணப்படும். ஆனால் மனித ஆண் உயிரணுவில் இது காணப்படாது. எந்தவொரு மனித உயிரணுவிலும் ஒரு பார் உடலைத் தேடலாம் என்றாலும், இரத்த ஓட்டத்தில் உள்ள ஒற்றை உட்கரு உயிரணுக்கள் பொதுவாக இந்த நோக்கத்திற்காகப் பயன்படுத்தப்படுகின்றன. இந்த உயிரணுக்கள் ஆய்வுக்கூடத்தில் வளர்க்கப்பட்டு, அனுப்பிரிவுநிலையில் இழையுருப்பிரிவினைத் தடுக்க கோல்செமிட் போன்ற இரசாயனங்கள் பயன்படுத்தி அறியப்படுகிறது. குறைந்தபட்சம் 30 சதவிகிதம் பாலின குரோமாடின் கொண்ட உயிரணுவின் மரபணு பெண் பாலினத்தைக் குறிக்கிறது.

## மேற்கோள்கள்

பகுப்பு:மரபியல்
ஆதாமின் சாபம்

**ஆதாமின் சாபம்''/ஆதாம் கர்சு:ஏ புயூட்சர் வித்தவுட் மென் (Adam's Curse: A Future Without Men*** ([[மலட்டுத்தன்மை|Adam]] ***<nowiki/>'s Curse: A Story of Sex, Genetics, and the Extinction of Men***) 2003ஆம் ஆண்டு [[ஆக்சுபோர்டு பல்கலைக்கழகம்|ஆக்சுபோர்டு பல்கலைக்கழக]] மனித [[மரபியல்]] பேராசிரியர் பிரையன் சைக்சு எழுதிய புத்தகம் ஆகும். மனித ஒய் [[பால்குறி நிறப்புரி|பால்குறி நிறப்புரியின்]]  தொடர்ச்சியான சிதைவு காரணமாக 5,000 தலைமுறைகளுக்குள் (தோராயமாக 125,000 ஆண்டுகள்) ஆண்கள் அனைவரும் அழிந்துவிடுவார்கள் என்பது இதன் சாராம்சம் ஆகும்.

மனிதக்குலத்தின் உயிர்வாழ்விற்கான விருப்பங்களில் ஒன்று பெண்களால் இருபாலர் இனப்பெருக்கம் என்று சைக்சு கருதுகிறார். ஒரு பெண்ணின் கரு முட்டைகள் மற்றொரு பெண்ணின் உட்கரு எக்சு நிறப்புரிகையினால் கருவுற்றது. இது [[வெளிச் சோதனை முறை கருக்கட்டல்|வெளிச் சோதனை முறை கருத்தரித்தல்]] முறைகளைப் பயன்படுத்திப் பொருத்தப்பட்டது. ஆண்மை மற்றும் ஆண் கருவுறுதலுக்குக் காரணமான பால் நிர்ணய பகுதி ஒய் புரதம் மற்றும் இதனுடன் தொடர்புடைய மரபணுக்களை மற்றொரு நிறப்புரிகைக்கு நகர்த்துவதற்கான சாத்தியத்தையும் இவர் அறிமுகப்படுத்தினார். இதை இவர் "அதோனிசு நிறப்புரி" என்று குறிப்பிடுகிறார். இது XX மரபுத்திரி அமைப்பு மூலம் வளமான ஆண்களை உருவாக்குகிறது.

== மேலும் பார்க்கவும் ==

* [[பால்குறி நிறப்புரி]]

== மேற்கோள்கள் ==
<references />

* 

== வெளி இணைப்புகள் ==

* *டெய்லி டெலிகிராப்பில்* இருந்து [https://www.telegraph.co.uk/culture/books/3603124/Pillage-rape-and-conquest-Y-oh-Y.html *ஆதாமின் சாபம்* பற்றிய விமர்சனம்]
* [https://www.ncbi.nlm.nih.gov/pmc/articles/PMC518678/ *தி ஜர்னல் ஆஃப் கிளினிக்கல் இன்வெஸ்டிகேஷனில் ஆதாமின் சாபம் பற்றிய விமர்சனம்'']

பகுப்பு:மரபியல்
பகுப்பு:ஆங்கில நூல்கள்
டி. என். ஏ. நாள்

[வலது|thumb| [டி. என். ஏ இரட்டித்தல்|டி. என். ஏ. இரட்டித்தல். டி. என். ஏ. மூலக்கூறின் இரண்டு அடிப்படை-இணை நிரப்பு சங்கிலிகள் மரபணு வழிமுறைகளை நகலெடுக்க அனுமதிக்கின்றன.]]
**தேசிய டி. என். ஏ. நாள்** (*DNA Day*) ஒவ்வோர் ஆண்டும் அமெரிக்காவில் ஏப்ரல் மாதம் 25 ஆம் நாளன்று கொண்டாடப்படுகிறது. 1953ஆம் ஆண்டு ஜேம்ஸ் வாட்சன், பிரான்சிஸ் கிரிக், மாரிஸ் வில்கின்ஸ், உரோசாலிண்டு பிராங்க்ளின் மற்றும் சகாக்கள் *[[நேச்சர் (இதழ்)|நேச்சர்]]* இதழில் டி. என். ஏ. கட்டமைப்பின் கட்டுரைகளை வெளியிட்ட நாளினை இது நினைவுபடுத்துகிறது. மேலும், ஏப்ரல் 2003இன் தொடக்கத்தில், மனித மரபணுத்தொகைத் திட்டம் முடிவதற்கு மிக அருகில் இருப்பதாக அறிவிக்கப்பட்டது. மேலும் "மீதமுள்ள சிறிய இடைவெளிகளை நிரப்புவதற்கு மிகவும் பொருட்செலவு அதிகம் ஆகும் எனக் கருதப்பட்டது."

அமெரிக்க ஐக்கிய நாடுகள், டி. என். ஏ. நாளினை முதன்முதலில் ஏப்ரல் 25, 2003 அன்று ஐக்கிய அமெரிக்க மூப்பவை மற்றும் ஐக்கிய அமெரிக்கச் சார்பாளர்கள் அவை பிரகடனத்தின் மூலம் கொண்டாடப்பட்டது. இருப்பினும், இவர்கள் ஒரு முறை கொண்டாட்டத்தை மட்டுமே அறிவித்தனர். ஆண்டு விடுமுறையாக அறிவிக்கவில்லை. இருப்பினும் 2003 முதல் ஒவ்வொரு ஆண்டும், தேசிய மனித மரபணு ஆராய்ச்சி நிறுவனம் ஆண்டுதோறும் டி. என். ஏ. நாள் கொண்டாட்டங்களை நடத்துகிறது (2010-ல் ஏப்ரல் 23; ஏப்ரல் 15, 2011-ல்; ஏப்ரல் 25 2012). ஏப்ரல் 25 நாளானது "பன்னாட்டு டி. என். ஏ. நாள்" மற்றும் "உலக டி. என். ஏ. நாள்" எனப் பல குழுக்களால் அறிவிக்கப்பட்டது.

மரபியல் டி. என். ஏ. ஆய்வு நிறுவனங்கள் மற்றும் மரபணு மரபியல் வெளியீட்டாளர்கள் டி. என். ஏ. நாளில் ஆண்டு விற்பனையை நடத்துகிறார்கள். பொதுமக்களிடமிருந்து ஆர்வத்தைத் தூண்டுகின்றனர்.

## மேற்கோள்கள்

பகுப்பு:ஏப்ரல் சிறப்பு நாட்கள்
பகுப்பு:மரபியல்
நெப்டியூனியம் ஆர்சனைடு

**நெப்டியூனியம் ஆர்சனைடு** (*Neptunium arsenide*) என்பது நெப்டியூனியம் மற்றும் ஆர்சனிக்கு ஆகிய தனிமங்கள் சேர்ந்து உருவாகும் ஓர் இருமச் சேர்மம் ஆகும். NpAs என்ற மூலக்கூற்று வாய்ப்பாட்டால் இக்கனிம வேதியியல் சேர்மம் விவரிக்கப்படுகிறது. கலவை படிகங்களை உருவாக்குகிறது. நெப்டியூனியம் ஆர்சனைடு படிகங்களாக உருவாகிறது.
## தயாரிப்பு
தூய நிலையிலுள்ள நெப்டியூனியம் மற்றும் ஆர்சனிக்கு தனிமங்களை விகிதவியல் அளவுகளில் சேர்த்து வினைபுரியச் செய்தால் நெப்டியூனியம் ஆர்சனைடு உருவாகிறது:

::\mathsf{ Np + As \ \xrightarrow{T, I_2}\ NpAs }

## இயற்பியல் பண்புகள்
நெப்டியூனியம் ஆர்சனைடு பல வேறுபட்ட மாற்றங்களுடன் படிகங்களை உருவாக்குகிறது:

*கனசதுரப் படிகத் திட்டம்,  *Fm*3*m* என்ற இடக்குழு,  a = 0.5835 நானோமீட்டர் என்ற செல் அளவுருடன் –131 °செல்சியசு வெப்பநிலைக்கு கீழான வெப்பநிலையில் தோன்றும்.
*முக்கோணப் படிகத் திட்டம், a = 0.58312 நானோமீட்டர், c = 0.58281 நானோமீட்டர் என்ற செல் அளவுருக்களுடன்  –131 முதல் –98 °செல்சியசு வெப்பநிலைக்கு கீழான வெப்பநிலையில் தோன்றும். .
*கனசதுரத் திட்டம், இடக்குழு *Fm*3*m*,  a = 0.58318 நானோமீட்டர் என்ற செல் அளவுருவுடன் –98 °செல்சியசு வெப்பநிலைக்கு கீழான வெப்பநிலையில் தோன்றும்.

175 கெல்வின் வெப்பநிலையில் நெப்டியூனியம் ஆர்சனைடு எதிர்பெரோகாந்தத் தன்மைக்கு மாறுகிறது.

## மேற்கோள்கள்

பகுப்பு:நெப்டியூனியம்(III) சேர்மங்கள்
பகுப்பு:ஆர்சினைடுகள்
செனான் ஆக்சியிருபுளோரைடு

**செனான் ஆக்சியிருபுளோரைடு** (*Xenon oxydifluoride*) என்பது XeOF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  செனான் டெட்ராபுளோரைடு சேர்மத்தை பகுதியளவு நீராற்பகுப்பு செய்யும் தயாரிப்பு முறையில் இது உருவாக்கப்படுகிறது.  முன்னர் ஆய்வு செய்யப்பட்ட இப்பாதை  2007 ஆம் ஆண்டு மார்ச்சு மாதம் அன்று முதலில் ஓர் உறுதியான தனிமைப்படுத்தல் முறையாக வெளியிடப்பட்டது.

:

செனான் ஆக்சியிருபுளோரைடு T-வடிவ வடிவவியலைக் கொண்டுள்ளது. பலபடிகளை உருவாக்காது, இருப்பினும் இது அசிட்டோநைட்ரைல் மற்றும் ஐதரசன் புளோரைடுடன் ஒரு கூட்டு விளைபொருளை உருவாக்குகிறது.

குறைந்த வெப்பநிலையில் நிலைப்புத்தன்மையுடன் இருந்தாலும், சூடுபடுத்தப்படும்போது ஆக்சிசன் அணுவை இழப்பதன் மூலமோ அல்லது செனான் இருபுளோரைடு மற்றும் செனான் ஈராக்சியிருபுளோரைடுக்கு விகிதாசாரம் செய்வதன் மூலமோ விரைவாக சிதைவடைகிறது.:

:
:

## மேற்கோள்கள்

பகுப்பு:செனான்(IV) சேர்மங்கள்
பகுப்பு:ஆக்சிபுளோரைடுகள்
சத்யநாராயண சிறீகாந்தா

**சத்யநாராயண சிறீகாந்தா** (*Sathyanarayana Srikanta*) இந்தியாவைச் சேர்ந்த ஒரு மருத்துவர் ஆவார்.  உட்சுரப்பியல் துறையில் ஆராய்ச்சியாளராக இவர் அறியப்படுகிறார்.  1993 ஆம் ஆண்டு முதல் இவர் இந்தியாவின் பெங்களூரில் உள்ள சமத்துவம் உட்சுரப்பியல் நீரிழிவு மையம் மற்றும் ஞான சஞ்சீவினி மருத்துவ மையம் ஆகியவற்றில் மருத்துவ இயக்குநராகப் பணியாற்றி வருகிறார். 29 வயதில் ஆர்வர்ட்டு மருத்துவப் பள்ளியில் ஆசிரியராகவும், அமெரிக்காவின் தேசிய சுகாதார நிறுவனத்தின் மருத்துவ ஆய்வாளராகவும் ஆனார்.

## கல்வி
சத்யநாராயண சிறீகாந்தா இந்தியாவின் புது தில்லியில்  உள்ள அகில இந்திய மருத்துவ அறிவியல் கழகத்தில் உள் மருத்துவத்தில் முதுநிலை மருத்துவம் படிப்பை முடித்தார். அமெரிக்க உட்சுரப்பியல் கல்லூரியில் இவர் உறுப்பினராகவும் உள்ளார்.

## பொதுவாழ்க்கை
கடந்த முப்பது ஆண்டுகளாக சமத்துவம் அறக்கட்டளையில்  திசா, தோசுட்டி மற்றும் தீபா  ஆகிய பெயர்களின்  மூலம்  தனது பங்களிப்பின் மூலம் இந்தியாவில் உள்ள ஏழைகளுக்கு சேவை செய்து வருகிறார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:கர்நாடக நபர்கள்
இரேனியம் பெண்டாபுளோரைடு

**இரேனியம் பெண்டாபுளோரைடு** (*Rhenium pentafluoride*) ReF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரேனியமும் புளோரினும் சேர்ந்து இந்த இருமச் சேர்மம் உருவாகிறது. ஐதரோபுளோரிக் அமிலத்தின் இரேனிய உப்பு என்று இது வகைப்படுத்தப்படுகிறது. 
## தயாரிப்பு
இரேனியம் அறுபுளோரைடு சேர்மத்துடன் ஐதரசன், இரேனியம், அல்லது தங்குதனைச் சேர்த்து ஒடுக்க வினைக்கு உட்படுத்துவதன் மூலம் இரேனியம் பெண்டாபுளோரைடு உருவாகிறது:

::

::

::

## இயற்பியல் பண்புகள்

இரேனியம் பெண்டாபுளோரைடு நேர்சாய்சதுர படிக அமைப்பில் a = 0.57 நானோமீட்டர், b = 1.723 நானோமீட்டர், c = 0.767 நானோமீட்டர் என்ற செல் அளவுருக்களுடன் மஞ்சள்-பச்சை நிறப் படிகங்களாக உருவாகிறது. 

இரேனியம் பெண்டாபுளோரைடு தண்ணீருடன் வினைபுரியும். 

இரேனியம் பெண்டாபுளோரைடு எளிதில் ஆவியாகும். Re2F10 இருபடிகளால் இரேனியம் பெண்டாபுளோரைடு ஆக்கப்பட்டுள்ளது. 

## மேற்கோள்கள்

பகுப்பு:இரேனியம் சேர்மங்கள்
பகுப்பு:புளோரைடுகள்
இரேனியம் டெட்ரா அயோடைடு

**இரேனியம் டெட்ரா அயோடைடு** (*Rhenium tetraiodide*) ReI4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரேனியமும் அயோடினும் சேர்ந்து இந்த இருமச் சேர்மம் உருவாகிறது.
 
## தயாரிப்பு
பெர் இரேனிக் அமிலத்துடன் ஐதரசன் அயோடைடைச் சேர்த்து வினைபுரியச் செய்தால் ஒடுக்க வினை நிகழ்ந்து இரேனியம் டெட்ரா அயோடைடு உருவாகிறது.:

::

## இயற்பியல் பண்புகள்
இரேனியம் டெட்ரா அயோடைடு கருப்பு நிறத்தில் ஒரு திண்மமாக உருவாகிறது. அசிட்டோன் மற்றும் ஈதரில் கரைகிறது. நீருறிஞ்சும் த்ன்மையை கொண்டிருக்கிறது. நீராற்பகுப்பிற்கும் உட்படுகிறது.

## வேதிப் பண்புகள்
தண்ணீரால் இரேனியம் டெட்ரா அயோடைடு நீராற்பகுப்பு செய்யப்படுகிறது.:
::

இரேனியம் டெட்ரா அயோடைடு சூடுபடுத்தப்பட்டால் சிதைவடைகிறது.:

::
## மேற்கோள்கள்

பகுப்பு:இரேனியம்(IV) சேர்மங்கள்
பகுப்பு:அயோடைடுகள்
இராமநாதபுரம் மீனாட்சி சொக்கநாதர் கோயில்

**மீனாட்சி சொக்கநாதர் கோயில்** என்பது தமிழ்நாடு மாநிலத்தில் இராமநாதபுரம் மாவட்டத்தின் இராமநாதபுரம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சொக்கநாதர் மற்றும் தாயார் மீனாட்சி அம்மன் ஆவர். கோயிலின் தலவிருட்சம் வில்வமரம் ஆகும். இக்கோயில், இராமநாதபுரம் அரண்மனை சமஸ்தானம் தேவஸ்தானத்திற்குப் பாத்தியப்பட்டது.

கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள இராமநாதபுரம் மீனாட்சி சொக்கநாதர் கோயிலின் புவியியல் ஆள்கூறுகள்,  ஆகும்.

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - இராமநாதபுரம் மீனாட்சி சொக்கநாதர் கோயில்

பகுப்பு:இராமநாதபுரம் மாவட்டத்திலுள்ள சிவன் கோயில்கள்
இரேனியம்(IV) குளோரைடு

**இரேனியம்(IV) குளோரைடு** (*Rhenium(IV) chloride*) ReCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிற சேர்மமான இது ஓர் இருமநிலை சேர்மமாக கருதப்படுகிறது. ஆனால் நடைமுறையில் சிறிதளவே இந்நிலைக்கு முக்கியத்துவம் கொடுக்கப்படுகிறது.  ReCl4 இன் இரண்டாவது பல்லுருத்தோற்றமும் அறியப்படுகிறது.

## தயாரிப்பு
இனியம்(V) குளோரைடு மற்றும் இரேனியம்(III) குளோரைடு ஆகிய ஒரே தனிமம் வெவ்வேறு ஆக்சிசனேற்ற நிலைகளிலுள்ள இரண்டு சேர்மங்கள் தங்களுக்குள் வினைபுரிந்து இடைநிலை ஆக்சிசனேற்ற நிலை எண்ணைக் கொண்ட சேர்மமான இரேனியம்(IV) குளோரைடு சேர்மத்தை உருவாக்குகின்றன.
:\mathrm{2 \ ReCl_5 + SbCl_3 \longrightarrow 2 \ ReCl_4 + SbCl_5}

120 °செல்சியசு வெப்பநிலையில் டெட்ராகுளோரோயெத்திலீன் சேர்மமும் நல்ல குறைப்பானாகப் பயன்படுகிறது:
:\mathrm{2 \ ReCl_5 + C_2Cl_4 \longrightarrow 2 \ ReCl_4 + C_2Cl_6}

## கட்டமைப்பு
எக்சு கதிர் படிகவியல் ஆய்வுகள்  ஒரு பல்லுருவக் கட்டமைப்பை வெளிப்படுத்துகின்றன. Re–Re பிணைப்புகளுக்கு இடையிலான தூரம் 2.728 Å ஆகும். இரேணியம் அணுக்கள் ஆறு குளோரைடு ஈந்தணைவிகளால் சூழப்பட்ட எண்முக தோற்றத்திலுள்ளன. இரண்டு எண்கோணங்கள் இம்முகங்களுடன் பகிர்ந்து கொள்கின்றன். Re2Cl9 துணைக்குழுக்கள் குளோரைடு ஈந்தணைவிகளுடன் பாலம் அமைப்பதன் மூலம் இணைக்கப்பட்டுள்ளன. கட்டமைப்பின் மையக்கருத்து - மூலை-பகிர்வு ஈரெண்முகம்  - இரும உலோக ஆலைடுகளில் அசாதாரணமானதாகும். 

## மேற்கோள்கள்


பகுப்பு:இரேனியம்(IV) சேர்மங்கள்
பகுப்பு:குளோரைடுகள்
சிறுநீரில் விந்தணுக்கள்

**சிறுநீரில் விந்தணுக்கள்** (*Spermaturia*) என்பது சிறுநீரில் விந்தணுக்கள் இருப்பதைக் குறிக்கும் நிலையாகும்.

இது மற்ற இனங்களின் ஆண்களில் காணப்படலாம். சில நேரங்களில் கால்நடை மருத்துவத்தில் விலங்குகளிலும் கண்டறியப்படலாம். இதற்கு முக்கிய காரணமாக பெரும்பாலும் பிற்போக்கு விந்துதள்ளல் உள்ளது. உடலுறவுக்குப் பிறகு சிறுநீர் கழிக்கும் போது இது உடலியல் சார்ந்ததாக நிகழ்வாகக்கூட இருக்கலாம் 

ஒருவருடைய சிறுநீரில் விந்தணு காணப்படுவது தாட் நோய்க்கூட்டகுறியின் பொதுவான அறிகுறியாகும்.

## மேலும் பார்க்கவும்

* சிறுநீர் கழிப்பு

## மேற்கோள்கள்

பகுப்பு:மலட்டுத்தன்மை
உலக இரத்த ஒட்டுண்ணி நோய் நாள்

**உலக இரத்த ஒட்டுண்ணி நாள்** (*World Chagas Disease Day*) என்பது இரத்த ஒண்டுண்ணி நோய் பற்றிய விழிப்புணர்வை ஏற்படுத்த ஏப்ரல் 14 அன்று  அனுசரிக்கப்படுகிறது. இது முதன்முதலில் ஏப்ரல் 14, 2020 அன்று கொண்டாடப்பட்டது. மேலும் ஏப்ரல் 14, 1909 அன்று முதன் முதலில் இந்நோயைக் கண்டறிந்த பிரேசிலிய மருத்துவர் கார்லோசு ரிபேரோ ஜஸ்டினியானோ சாகசின் பெயரால் இந்நோய் அழைக்கப்படுகிறது. உலக இரத்த ஒட்டுண்ணி நோய் நாள் மே 24, 2019 அன்று உலக சுகாதார சபையின் 72வது அமர்வில் அங்கீகரிக்கப்பட்டது, மேலும் மே 28, 2019 அன்று உலக சுகாதார சபையின் கூட்டத்தில் அதிகாரப்பூர்வமாக அறிவிக்கப்பட்டது. உலக இரத்த ஒட்டுண்ணி நோய் நாளின் முன்மொழிவு இரத்த ஒட்டுண்ணி நோயால் பாதிக்கப்பட்ட மக்களின் சங்கங்களின் சர்வதேச கூட்டமைப்பால் நிறுவப்பட்டது. மேலும் பல சுகாதார நிறுவனங்கள், பல்கலைக்கழகங்கள், ஆராய்ச்சி மையங்கள், நிறுவனங்கள் மற்றும் அறக்கட்டளைகளால் ஆதரிக்கப்பட்டது.

"உலக அளவில் அனுசரிக்கப்படும் வருடாந்திர நாள் இந்நோய் குறித்த பன்னாட்டுக் கவனத்தை ஈர்க்கும்" என்று உலக சுகாதார மருத்துவ அதிகாரி மருத்துவர் பெட்ரோ அல்பஜார் வினாசு கூறினார். "இந்த நாட்கள் பார்வையை வழங்க உதவுவதோடு, பெரும்பாலும் புறக்கணிக்கப்பட்ட, ஆனால் இன்னும் பல நாடுகளில் இருக்கும் ஒரு நோய்க்கான கட்டுப்பாட்டுத் தலையீடுகளை மேம்படுத்த நாடுகளை அர்ப்பணிக்க உதவும்." உலக இரத்த ஒட்டுண்ணி நோய் நாளினை கொண்டாடுவது இந்த நோய்க்கு ஆதரவாகக் குரல் கொடுக்க ஒரு தனித்துவமான வாய்ப்பை வழங்குகிறது.

உலக காச நோய் நாள், உலக சுகாதார நாள், உலக மலேரியா நாள், உலக நோய்த்தடுப்பு வாரம், உலக புகையிலை எதிர்ப்பு தினம், உலக குருதிக் கொடையாளர் நாள், உலக கல்லீரல் அழற்சி நாள், உலக நோயாளி பாதுகாப்பு நாள், உலக நுண்ணுயிர் எதிர்ப்பு விழிப்புணர்வு வாரம் மற்றும் உலக எய்ட்ஸ் தினம் போன்ற உலக சுகாதார அமைப்பு மூலம் அறிவிக்கப்பட்ட 11 அதிகாரப்பூர்வ உலகளாவிய பொதுச் சுகாதார விழிப்புணர்வு பிரச்சாரங்களில் உலக இரத்த ஒட்டுண்ணி நாளும் ஒன்றாகும்.

## மேற்கோள்கள்

## வெளி இணைப்புகள்

* உலக சுகாதார அமைப்பின் பக்கம்

பகுப்பு:ஏப்ரல் சிறப்பு நாட்கள்
விந்துதள்ளல் கோளாறுகள்

**விந்துதள்ளல் கோளாறுகள்** (*Ejaculation disorders*) என்பது ஆண்களில் ஏற்படும் மிகவும் பொதுவான பாலியல் செயலிழப்பு ஆகும். பொதுவான விந்துதள்ளல் கோளாறுகள் பின்வருவனவற்றை உள்ளடக்குகின்றன: விந்து முந்துதல், பிற்போக்கு விந்து வெளியேறுதல், தாமதமான விந்து வெளியேறுதல், இரத்த சோகை, தடுக்கப்பட்ட விந்து வெளியேறுதல் மற்றும் புணர்ச்சிப் பரவசநிலையின்மை.

## மேலும் பார்க்கவும்

* ஆண்களின் ஆரோக்கியம்

## மேற்கோள்கள்

பகுப்பு:மருத்துவம்
தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950

**தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950** (*Emblems and Names (Prevention of improper use) Act 1950*) இந்தியாவின் தேசியச் சின்னங்களான இந்திய தேசியக் கொடி, இந்திய தேசிய கீதம்,  அசோகச் சக்கரம், இந்தியா போன்றவைகளை தொழில் மற்றும் வணிக நோக்கங்களுக்காக முறையற்ற முறையில் பயன்படுத்துவதை தடுக்கும் சட்டமாகும். சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950 இந்தியாவில் வணிக பயன்பாட்டிற்கு தேசிய சின்னங்களை பயன்படுத்துவதை தடை செய்கிறது.

## பின்னணி
இந்திய தேசியக் கொடி மற்றும் சின்னம் மற்றும் மகாத்மா காந்தி மற்றும் பிற தேசியத் தலைவர்களின் பெயர்கள் அல்லது உருவப் படங்கள் ஆகியவை தொழில் மற்றும் வர்த்தக நோக்கங்களுக்காகவும், அவர்களை புண்படுத்தும் வகையிலும் பயன்படுத்தப்படுவது குறித்து இந்தியாவிலும், வெளிநாட்டிலும் பல சம்பவங்கள் வெளிச்சத்திற்கு வந்துள்ளது. சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம், 1950 நடைமுறைக்கு வரும் கீழ்கண்ட சட்டங்கள் மட்டும் நடைமுறையில் இருந்தது. அவைகள் பின்வருமாறு:
* வர்த்தக முத்திரைகள் சட்டம், 1940
* காப்புரிமைகள் மற்றும் வடிவமைப்புகள் சட்டம், 1911
* வணிக முத்திரைகள் சட்டம், 1889
* நிறுவனங்கள் சட்டம், 1913
தேசியச் சின்னங்கள் மற்றும் பெயர்கள் தொடர்பான முறைகேடுகளைத் தடுக்க மேற்படி சட்டங்கள் போதுமானதாக இல்லை.

## பொருந்தக்கூடிய தன்மை
இந்த சட்டம் முழு இந்தியாவிற்கும் நீட்டிக்கப்படுகிறது, மேலும் இந்தச் சட்டத்தின் பயன்பாடு இந்தியாவிற்கு வெளியே உள்ள இந்திய குடிமக்களுக்கும் பொருந்தும்.
## மேற்கோள்கள்

பகுப்பு:இந்திய அரசின் சட்டங்கள்
கோபால் பிரசாத் சிங்கா

**கோபால் பிரசாத் சிங்கா** (*Gopal Prasad Sinha*)  இந்தியாவைச் சேர்ந்த ஒரு நரம்பியல் நிபுணர் ஆவார். ஓர் அரசியல்வாதி  என்றும் அறியப்படும் இவர் இந்திய மருத்துவ ஆராய்ச்சி கவுன்சிலின் நிறுவன நெறிமுறைக் குழுவின் உறுப்பினராகவும் உள்ளார்.  இந்தியாவின் பீகார் மாநிலத்தில் உள்ள பாட்னாவில் பிறந்து வளர்ந்தார். பாட்னா பல்கலைக்கழகத்தின் முன்னாள் மாணவராகவும் அறியப்படுகிறார். 2014ஆம் ஆண்டில் நடைபெற்ற  இந்திய நாடாளுமன்றத் தேர்தலில் ஐக்கிய சனதா தளம் வேட்பாளராக பாட்னா சாகிப்பு தொகுதியில் தற்போதைய நாடாளுமன்ற உறுப்பினர் சத்ருகன் சிங்காவுக்கு எதிராகப் போட்டியிட்டு தோல்வியடைந்தார்.

சிங்கா ஒரு கல்வியாளரான மறைந்த இந்திரா சிங்காவை மணந்தார். இவர்களுக்கு செய சிங்கா கும்ரா என்ற மகளும், பீகாரில் இருந்து அறியப்பட்ட அரசியல்வாதியான அசய் அலோக்கு என்ற மகனும் உள்ளனர். மருத்துவத் துறையில் இவர் ஆற்றிய சேவைகளுக்காக 2004ஆம் ஆண்டு நான்காவது உயரிய இந்திய குடிமகன் விருதான பத்மசிறீ விருது இவருக்கு வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:பீகார் நபர்கள்
பகுப்பு:பீகார் அறிவியலாளர்கள்
பகுப்பு:பீகார் அரசியல்வாதிகள்
பகல் நேரப் படுக்கை

[thumb| [மிங் அரசமரபு|மிங் வம்சத்திலிருந்து சீனப் பகல்நேரம்]]
**பகல் நேரப் படுக்கை** (*daybed*) என்பது பகல் நேரத்தில்படுக்கையாகப் பயன்படுத்தப்படும் தளபாடங்களின் ஒன்றாகும். இது பகல் பொழுதில் பொதுவான அறையில் ஓய்வெடுக்கவும், சாய்ந்திருக்கவும் மற்றும் உட்காரவும் பயன்படுகிறது.  இது பல்வேறு பயன்பாடுடைய தளவாடப்பொருட்களின் ஒரு வடிவமாகக் கருதப்படலாம். இவற்றின் சட்டகங்கள் மரம், உலோகம் அல்லது உலோக கலவையால் செய்யப்படலாம். இவை சாய்பு இருக்கை மற்றும் படுக்கைக்கு இடையில் உள்ள ஒரு அமைப்பாகும்.

பகல் நேரப் படுக்கைகள் பொதுவாக முதுகு மற்றும் பக்கங்களைக் கொண்டிருக்கும். உதாரணமாக இரட்டை அளவுகளில் வரலாம் (100 செ.மீ × 190 செ.மீ.; 39 அங் × 75 அங்.). பெரும்பாலும், பகல் நேரப் படுக்கைகள் தூக்கத் திறனை அதிகரிக்க ஒரு ட்ரண்டில் இடம்பெறும்.

## நவீன பகல் படுக்கைகள்
இன்றைய பல பகல் நேரப் படுக்கைகள் மெத்தைக்கான ஆதரவு அமைப்பாக இணைப்புச் சுருளைப் பயன்படுத்துகின்றன. இணைப்புச் சுருள்வில் என்பது செவ்வக உலோக சட்டமாகும் (தோராயமாக மெத்தையின் தடம்). ஒரு கம்பி அல்லது பாலியஸ்டர் / நைலான் வலை சுருள்வில் வலையமைப்பு மூலம் இணைப்புச் சுருள் மேல் முழுவதும் உள்ளது. இணைப்புச் சுருள்வில் ஆதரவை வழங்குகிறது. 

நவீன பகல்நேரப் படுக்கைகளில் உட்புறம் மற்றும் வெளிப்புறம் என இரண்டு பிரிவுகள் உள்ளன. பகல் படுக்கைகள் தொங்க விடப்பட்டோ அல்லது தரைதளத்தில் நிலையானதாக அமைக்கப்பட்டிருக்கலாம். வெளிப்புற படுக்கைகளை பொதுவாக சூரிய ஒளியிலிருந்து பாதுகாக்கக் கூரை போன்ற அமைப்பைக் கொண்டிருக்கும், அதேசமயம் உட்புற பகல் நேரப் படுக்கைகள் எளிமையானவை.

ஒரு பக்கத்தை அகற்றுவதன் மூலம் தொட்டிலைப் பகல் படுக்கையாக மாற்றலாம்.

## மேற்கோள்கள்

பகுப்பு:தளபாடங்கள்
இராணி தேனீ அமிலம்

**இராணி தேனீ அமிலம்** (*Queen bee acid*)(**10-ஐதராக்சி-2-டெசினோயிக் அமிலம்** அல்லது **10-HDA**) என்பது அரச கூழ்மத்தில் காணப்படும் ஒரு கொழுப்பு அமிலமாகும்.

இராணி தேனீ அமிலத்தின் சாத்தியமான மருந்தியல் செயல்பாடுகளுக்காக ஆராயப்படுகிறது. இது நரம்புத் தண்டு/ முன்னோடி உயிரணுக்களின் (நரம்பணு, ஆசுட்ரோசைட்டுகள் அல்லது ஒலிகோடென்ட்ரோசைட்டுகள் என வேறுபடுத்தும் திறன் கொண்ட உயிரணுக்கள்) நரம்பணு உயிரணு ஆக்கத்தினைசெயற்கைக் கல முறையில் ஊக்குவிக்கிறது. கூடுதலாக, இராணி தேனீ அமிலம் *ஆய்வுக்கூடத்தில் வளர்க்கப்பட்ட உயிரணுக்களில் புற்றுநோய் எதிர் ஆற்றல், நுண்ணுயிர் எதிர் ஆற்றல்,* நோயெதிர்ப்பியத் திறன், ஈத்திரோசன் செயல்பாடு கொண்டிருப்பதாகத் தெரிவிக்கப்பட்டுள்ளது.

ஐக்கிய நாடுகளின் உணவு மற்றும் மருந்து நிர்வாகம், அரச கூழ்மத் தயாரிப்புகளைச் சந்தைப்படுத்துவதற்கு ஆதாரமற்ற சுகாதார நலன்களைப் பயன்படுத்திய நிறுவனங்களுக்கு எதிராகச் சட்ட நடவடிக்கை எடுத்துள்ளது.

## மேலும் பார்க்கவும்

* 2-டெசியோயிக் அமிலம்

## மேற்கோள்கள்

## வெளி இணைப்புகள்
* Royal Jelly Uses, Side Effects & Warnings, medically reviewed by Drugs.com on Sep 29, 2020. Written by Cerner Multum.
* 
* 
பகுப்பு:ஐதராக்சி அமிலங்கள்
பகுப்பு:கொழுப்பு அமிலங்கள்
பகுப்பு:Articles without KEGG source
நூக் நகரம்

**நூக் நகரம்** (*Nuh*), இந்தியாவின் அரியானா மாநிலத்தின் தென்கிழக்கில் அமைந்த நூக் மாவட்டத்தின் நிர்வாகத் தலைமையிட நகரம் ஆகும்.இது அரியானா தலைநகரான சண்டிகருக்கு தென்கிழக்கே 337.7 கிலோ மீட்டர் தொலைவிலும், குருகிராமிற்கு தெற்கே 46.4 கிலோ மீட்டர் தொலைவிலும்; தில்லிக்கு தெற்கே 83.6 கிலோமீட்டர் தொலைவிலும் உள்ளது. குருகிராம்-அல்வார் நகரங்களை இணைக்கும் தேசிய நெடுஞ்சாலை எண் 248 (48) நூக் நகரம் வழியாகச் செல்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும்,   2,636  குடும்பங்களும் கொண்ட நூக் நகரத்தின் மக்கள் தொகை 16,260 ஆகும். அதில் ஆண்கள்  8,502  மற்றும் பெண்கள் 7,758  ஆக உள்ளனர். பாலின விகிதம் 1000 ஆண்களுக்கு  912 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19% ஆகவுள்ளனர். இதன் சராசரி  எழுத்தறிவு 69.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,321 மற்றும் 0 ஆகவுள்ளனர். 

இதன் மக்கள் தொகையில் இந்துக்கள் 49.1%, இசுலாமியர் 50.09%, பௌத்தர்கள் , சமணர்கள் 0.36%, சீக்கியர்கள் 0.38% மற்றும் பிறர் 0.08% ஆகவுள்ளனர்.

## மேற்கோள்கள்

## வெளி இணைப்புகள்
*Photos of Nuh
*Photo trip of Nalhar Reservoir and Shiva Temple
*Photo trip of Shaking Minarets of Tomb of Sheikh Musa
*Photo trip of Chui Mal ka talaab

பகுப்பு:அரியானா மாநிலத்திலுள்ள ஊர்களும் நகரங்களும்
அன்னி நாமலா

**அன்னி நாமலா** (*Annie Namala*) இந்திய நாட்டைச் சேர்ந்த சமூக ஆர்வலர் ஆவார். தலித் மக்களின் உரிமைகளுக்காக பாடுபட்டு வருகிறார். இவர் சமூக சமத்துவம் மற்றும் உள்ளடக்கத்திற்கான மையத்தின் இயக்குநராக உள்ளார்.  தீண்டாமைப் போராட்டத்திற்கு குரல் கொடுத்தவர் ஆவார். 2010  ஆம் ஆண்டு குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 அமல்படுத்துவதற்கான தேசிய ஆலோசனைக் குழுவின் உறுப்பினராக இவர் நியமிக்கப்பட்டார்.

## தொழில்
அன்னி நாமலா பாகுபாடு மற்றும் விலக்குகளுக்கு எதிரான குழந்தைகளுக்கான ஒற்றுமை குழுவில் பணியாற்றினார்.

## மேற்கோள்கள்

## வெளி இணைப்புகள்

* அன்னி நாமலா வலைப்பதிவு 
* கல்வி மற்றும் விழிப்புணர்வை உருவாக்குவதற்கான திட்டம்

பகுப்பு:வாழும் மக்கள்
பகுப்பு:தலித் சிந்தனையாளர்கள்
பகுப்பு:இந்திய சமூகசேவகர்கள்
சன்சாய் மோங்கா

**சன்சாய் மோங்கா** இந்திய நாட்டின்மும்பை மாநகராட்சியில் உள்ள  வனவிலங்கு புகைப்படக்காரர், பாதுகாவலர், இயற்கை ஆர்வலர் மற்றும் எழுத்தாளர் ஆவார். இவர் மசுசித் பந்தரில் பிறந்தார்.

இந்திய நாடு முழுவதும் உள்ள பள்ளிகள் மற்றும் பள்ளி மாணவர்களிடையே சுற்றுச்சூழல் விழிப்புணர்வு இயக்கத்தை 'இளம் ரேஞ்சர்சு' என்ற பெயரில் தொடங்கியுள்ளார். தும்பி ஆலோசனைக் குழுவிலும் இவர் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பறவையியலாளர்கள்
பகுப்பு:மும்பை மாவட்டம்
சுசில் சந்திர முன்சி

**சுசில் சந்திர முன்சி** (*Susil Chandra Munshi*) இந்திய நாட்டினைச் சேர்ந்த ஓர் இதய சிகிச்சை நிபுணர் ஆவார். மும்பை மாநகராட்சியில் சசுலோக் மருத்துவமனையில் இருதய ஆராய்ச்சி மற்றும் கல்வித் துறையின் இயக்குநராகவும் உள்ளார்.  அமெரிக்கன் இதய சிகிச்சை கல்லூரி, இந்திய இதய சிகிச்சைகல்லூரி, எடின்பரோவின் ராயல் மருத்துவர்கள் கல்லூரி,  இந்தியன் மருத்துவர்கள் கல்லூரி, இந்திய இதயவியல் சங்கம் மற்றும் இந்திய  மின் இதயவியல் சங்கம் ஆகியவற்றில் உறுப்பினராக உள்ளார். 1989-90 ஆம் ஆண்டுகளில் இந்திய இதயவியல் சங்கத்தின் தலைவராகப் பணியாற்றினார். இச்சங்கத்தின் தேசிய ஆலோசகர்கள் மற்றும் தேசிய ஆசிரியர் குழுவிலும் உறுப்பினராக இருந்தார். மேலும் 2012 ஆம் ஆண்டில் சங்கத்தின் வாழ்நாள் சாதனையாளர் விருதைப் பெற்ற்றார். இந்திய அரசு இவருக்கு 1991 ஆம் ஆண்டு நான்காவது உயரிய விருதான பத்மசிறீ விருதை வழங்கிச் சிறப்பித்தது.

## மேற்கோள்கள்

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
பகுப்பு:இந்திய மருத்துவர்கள்
இரஞ்சித்து சிங் சர்க்காரியா

**இரஞ்சித்து சிங் சர்க்காரியா** (Ranjit Singh Sarkaria) இந்திய உச்ச நீதிமன்ற நீதிபதியாக 1973 ஆம் ஆண்டு செப்டம்பர் மாதம் 17 ஆம் தேதி முதல் 1981 ஆம் ஆண்டு சனவரி மாதம் 15 ஆம் தேதிவரை பணியில் இருந்தார் 

## ஆரம்ப கால வாழ்க்கை
இரஞ்சித்து சிங் சர்க்காரியா  1916 ஆம் ஆண்டு சனவரி மாதம் 16 ஆம் தேதியன்று பிறந்தார்.  பாட்டியாலாவில் உள்ள மொகிந்திரா கல்லூரியில் பயின்றார்.  பின்னர் லாகூரில் உள்ள அரசு சட்டக்கல்லூரியில் பட்டம் பெற்றார். தற்போது இக்கல்லூரி  பாக்கித்தானில்  உள்ளது.

## தொழில்
சட்டத்தில்  பட்டம் பெற்றதும், இரஞ்சித்து சிங் சர்க்காரியா பாட்டியாலாவில் ஒரு வழக்கறிஞராகப் பணியாற்றினார்.

பின்னர் 1940 ஆம் ஆண்டில்  பாட்டியாலா உயர் நீதிமன்றத்தின் வழக்கறிஞராகப் பதவியேற்றார். புதிய அரசியலமைப்பை மொழிபெயர்ப்பதற்காக  மாநில அரசாங்கத்தால் உருவாக்கப்பட்ட குழுவில் இருந்த இருவரில் சர்க்காரியாவும் ஒருவராவார்.   முன்னாள் பாட்டியாலா மற்றும் கிழக்கு பஞ்சாப் மாநிலங்கள்  ஒன்றியத்தின் மாநில அரசாங்கம் இக்குழுவை  உருவாக்கியது. இந்தியாவின் பஞ்சாபி மொழியில் மொழி பெயர்ப்பது சர்க்காரியாவின் பணியாக இருந்தது.

சர்க்காரியா பஞ்சாப் மற்றும் அரியானா உயர்நீதிமன்றத்தில்  1967 ஆம் ஆண்டு சூன் மாதம் 13 ஆம் தேதி முதல் 1967 ஆம் ஆண்டு செப்டம்பர் மாதம் 26 ஆம் தேதி வரை நீதிபதியாகப் பணியாற்றினார். 27 செப்டம்பர் 1967 முதல் 15 செப்டம்பர் 1973 வரை கீழ்நீதிமன்றத்தில்  நீதிபதியாகவும் பணியாற்றினார் 

சர்க்காரியா 1973 ஆம் ஆண்டு செப்டம்பர் மாதம் 17 ஆம் தேதியன்று இந்திய உச்ச நீதிமன்றத்திற்கு நியமிக்கப்பட்டார். 1981 ஆம் ஆண்டு சனவரி மாதம் 15 ஆம் தேதி  ஓய்வு பெறும் வரை உச்ச நீதிமன்றத்தில் பணியாற்றினார் 

ஓய்வு பெற்றதைத் தொடர்ந்து, சர்க்காரியா 1983 ஆம் ஆண்டு பிரதமர் இந்திரா காந்தியின் அரசாங்கத்தால் இந்தியாவின் மத்திய மற்றும் மாநில அரசாங்கங்களுக்கு இடையிலான உறவுகளை ஆய்வு செய்ய நியமிக்கப்பட்டார். இரஞ்சித்து சிங் சர்க்காரியா தலைமையில் இந்த குழு சர்க்காரியா கமிசன் என அறியப்பட்டது. சர்க்காரியா கமிசன் தனது கண்டுபிடிப்புகளை 1988 ஆம் ஆண்டு சமர்ப்பித்தது 

கூடுதலாக, சர்க்காரியா இந்திய பத்திரிகையாளர் மன்றத்தின்  முன்னாள் தலைவராகவும் பணியாற்றினார்.

## இறப்பு
தனது 91வது வயதில், இந்தியாவின் சண்டிகரில்,  2007 ஆம் ஆண்டு அக்டோபர் மாதம் 12 ஆம் தேதி  வெள்ளிக்கிழமை அன்று நீடித்த நோயால் காலமானார் 

## மேற்கோள்கள்

பகுப்பு:பத்மசிறீ விருது பெற்ற குடிமைப் பணி அதிகாரிகள்
பகுப்பு:2007 இறப்புகள்
பகுப்பு:1916 பிறப்புகள்
பகுப்பு:இந்திய உச்ச நீதிமன்ற நீதிபதிகள்
வெள்ளைக் கன்ன ஆலா

**வெள்ளைக் கன்ன ஆலா**  ( *White-cheeked tern* ) என்பது நீள் சிறகு கடற்பறவை குடும்பத்தில் உள்ள ஒரு வகை ஆலா ஆகும். இது செங்கடலின் கடற்கரையிலும், ஆப்பிரிக்காவின் கொம்பு முதல் கென்யா வரையிலும், பாரசீக வளைகுடாவிலும், ஈரானிய கடற்கரையிலும் பாக்கித்தான் மற்றும் மேற்கு இந்தியா வரையிலும் காணப்படுகிறன்றன. 

## விளக்கம்
இது காகத்தைவிட அளவில் சற்று சிறியது. சுமார் 35 செ.மீ. நீளம் இருக்கும். அலகு கறுப்பு நிறம். அடிப்பகுதி சிவப்பு நிறம். விழிப்படலம் பழுப்பு நிறத்திலும், கால்கள் ஆரஞ்சு நிறத்திலும் இருக்கும். 

கோடையில் தலையில் கண்ணுக்கு மேலான முன்னிடமும், உச்சியும் கறுப்பாக இருக்கும். வால்மேல் இறகுகள், வால் இறக்கைகள் ஆகியன சம்பல் நிறத்தில் இருக்கும். கன்னம் மட்டும் வெண்மையாக இருக்கும். மார்பும் வயிறும் ஊதா நிறந் தோய்ந்த கருஞ்சாம்பல் நிறத்தில் இருக்கும்.

குளிர்காலத்தில் தலை வெண்மையாக இருக்கும். கண்ணைச் சுற்றியுள்ள தூவிகள், பிடரி, கழுத்து ஆகியன சாக்லெட் பழுப்பாக இருக்கும். பின் கழுத்தின் கீழ்ப் பகுதியும் உடலின் அடிப்பகுதியும் வெண்மையாக இருக்கும்.

## நடத்தை
இந்த இனங்களில் பெரும்பாலானவை வலசை போகும் இயல்புடையவை. இருப்பினும் கிழக்கு ஆபிரிக்காவில் உள்ள பறவைகள் ஆண்டு முழுவதும் அங்கேயே தங்கி இருக்கும். இவை 10-200 இணைகள் கொண்ட கூட்டமாக இனப்பெருக்கம் செய்கின்றன. இந்தக் கூட்டத்தில் பல்வேறு ஆலா  இனங்களின் கலந்திருக்கலாம். 

## வாழ்விடம்
இந்தப் பறவை இனம் வெப்பமண்டல கடற்கரைகள் மற்றும் கடலோரங்களில் உள்ள நீர் நிலைகளில் வாழ்கின்றன. முக்கியமாக இவை தங்கி இருக்கும் தரைப்பகுதி அல்லது பவளப் பாறைகளில் இருந்து   சுற்றளவில் உணவு தேடுகின்றன.  இவை பாறை, மணல், சரளைக் கற்கள், பவழத் தீவுகள், பாறைகளில் அலையால் குவிக்கப்பட்ட மணல் கொண்ட வெற்றுத் தரை அரிதாகத் தாவரங்கள் நிறைந்த திறந்த வெளியில் ஆழமற்ற பள்ளத்தில் முட்டையிடுகின்றன. 

## உணவுமுறை
இதன் தன் உணவாக முதுகெலும்பிலி, சிறிய மீன்கள் போன்றவற்றைக் கொள்கிறது. 

## இனப்பெருக்கம்
இவை மே முதல் சூன் வரை கடல் பாறைகளின் மீது கடல் அலை குவித்த மணலில் 2 முதல் 5 வரையிலான முட்டைகளையிடுகின்றன.

## மேற்கோள்கள்

பகுப்பு:கிழக்கு ஆப்பிரிக்க பறவைகள்
பகுப்பு:மத்திய கிழக்குப் பறவைகள்
பேரம்பாக்கம்

**பேரம்பாக்கம்** () என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 102 மீட்டர் உயரத்தில் அமைந்துள்ள பேரம்பாக்கம் பகுதியின் புவியியல் ஆள்கூறுகள்,  ஆகும். திருவள்ளூர், காவன்கொளத்தூர், இருளஞ்சேரி, சிற்றம்பாக்கம் மற்றும் சின்னமன்டலி ஆகியவை பேரம்பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

சோழீசுவரர் கோயில் என்ற சிவன் கோயில் ஒன்று பேரம்பாக்கம் பகுதியில் அமைந்துள்ளது.
## மேற்கோள்கள்

## வெளி இணைப்புகள்
* GeoHack - பேரம்பாக்கம்

பகுப்பு:திருவள்ளூர் மாவட்டத்திலுள்ள கிராமங்கள்
பேரம்பாக்கம் சோழீசுவரர் கோயில்

**சோழீசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் பேரம்பாக்கம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் தெற்கு நோக்கிய வாசலைக் கொண்டுள்ளது.

கடல் மட்டத்திலிருந்து சுமார் 100 மீட்டர் உயரத்தில் அமைந்துள்ள பேரம்பாக்கம் சோழீசுவரர்  கோயிலின் புவியியல் ஆள்கூறுகள்,  ஆகும்.

இக்கோயிலின் மூலவர் சோழீசுவரர் மற்றும் தாயார் மீனாட்சி அம்மன் ஆவர். இக்கோயிலின் மூலவரை வழிபட்டால் நரம்பு மண்டலம் சம்பந்தப்பட்ட நோய்கள் குணமடையும் என்பது பக்தர்களின் நம்பிக்கை. இக்கோயிலின் தலவிருட்சம் வில்வமரம் ஆகும். சோழீசுவரர் , மீனாட்சி அம்மன்,  துர்க்கை, சக்தி கணபதி, வள்ளி தெய்வானை சமேத சுப்பிரமணியர், ஐயப்பன் மற்றும் நாகர் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - பேரம்பாக்கம் சோழீசுவரர் கோயில்

பகுப்பு:திருவள்ளூர் மாவட்டத்திலுள்ள சிவன் கோயில்கள்
அமிதாப் தாக்கூர்

**அமிதாப் தாக்கூர்** (*Amitabh Thakur*) 1992 ஆம் ஆண்டு உத்திரபிரதேச கேடரின் முன்னாள் இந்தியக் காவல் பணி (ஐபிஎஸ்) அதிகாரி ஆவார். மார்ச் 2023 இல் அவருக்கு கட்டாய ஓய்வு அளிக்கப்பட்டது. அப்போது அவர் குடிமைப் பணிகள் பிரிவில் பாதுகாப்பு ஆய்வாளராகப் பணியாற்றி வந்தார். சேவையின் போது அமிதாப் விதிகள் மற்றும் ஒழுங்குமுறைகளை கண்டிப்பாக கடைபிடிப்பதற்காகவும், நிர்வாக பொறுப்புக்கூறல் துறையில் அவரது பணிக்காகவும் அறியப்பட்டார்.

ஓய்வு பெற்றதிலிருந்து, அமிதாப் ஒரு சமூக மற்றும் அரசியல் ஆர்வலராக பணியாற்றுகிறார், அங்கு அவர் மீண்டும் பொது வாழ்வில் வெளிப்படைத்தன்மை மற்றும் பொறுப்புக்கூறலுக்காக பாடுபடுகிறார். தற்போது ஆசாத் அதிகார் சேனா என்ற அரசியல் கட்சியின் தலைவராக உள்ளார். ஆசாத் அதிகார் சேனா அவர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது. ஆசாத் அதிகார் சேனாவின் முக்கிய குறிக்கோள், அன்யா (அநீதி), அத்யாச்சார் (அட்டூழியம்) அவுர் பிரஷ்டாச்சார் (ஊழல்) ஆகியவற்றுக்கு எதிராக செயல்படுவது.

## ஆசாத் அதிகார் சேனா
ஆசாத் அதிகார் சேனா (இந்தியில் आजाद आधिकार सेना), அதன் குறுகிய பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஒரு அரசியல் கட்சியாகும், இது தற்போது இந்திய தேர்தல் ஆணையத்தில் பதிவு செய்யும் செயல்முறையில் உள்ளது. இது ஆகஸ்ட் 2021 இல் அமிதாப் தாக்கூர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது  அமிதாப் கைது செய்யப்பட்டதையடுத்து இந்த நடவடிக்கை நிறுத்தப்பட்டது. மார்ச் 2022 இல் அவர் சிறையில் இருந்து விடுவிக்கப்பட்ட பிறகு அதன் உருவாக்கம் மீண்டும் தொடங்கப்பட்டது 
## மேற்கோள்கள்

பகுப்பு:Articles with hCards
பகுப்பு:1968 பிறப்புகள்
பகுப்பு:இந்திய காவல் அதிகாரிகள்
பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
அலோக்கு சரின்

**அலோக்கு சரின்** (*Alok Sarin*) இந்தியாவைச் சேர்ந்த ஒரு மருத்துவர் ஆவார். புது தில்லியில் சிறப்பு மனநல மருத்துவராகவும் மனநல ஆர்வலராகவும் இயங்கி வருகிறார். 1980 ஆம் ஆண்டு மருத்துவத்தில் பட்டமும் 1983 ஆம் ஆண்டில் முதுநிலை மருத்துவப் பட்டமும் பெற்றார். 1986 ஆம் ஆண்டில் இந்திய மனநல சங்கத்தின் உறுப்பினரானார். புது தில்லியில் உள்ள சீதாராம் பாரதியா அறிவியல் மற்றும் ஆராய்ச்சி நிறுவனத்தில் மனநல மருத்துவராக பணிபுரிகிறார்.  புது தில்லி நேரு நினைவு அருங்காட்சியகம் மற்றும் நூலகத்திலும் தீன் மூர்த்தி இல்லத்திலும் மூத்த உறுப்பினராக உள்ளார்.  மேலும் இந்திய அரசின் சுகாதாரம் மற்றும் குடும்ப நல அமைச்சகத்தால் மனநலம் காப்பதற்காக இந்தியாவுக்கான சுகாதாரக் கொள்கை உருவாக்க அமைக்கப்பட்ட பணிக்குழுவில் உறுப்பினராக இருந்துள்ளார்.

## மேற்கோள்கள்

## புற இணைப்புகள்
* ResearchGate profile of Alok Sarin

பகுப்பு:இந்திய மருத்துவர்கள்
பகுப்பு:வாழும் மக்கள்
பகுப்பு:இந்திய மனநல மருத்துவர்கள்
கமல் நரேன் சிங்

**கமல் நரேன் சிங்  (Kamal Narain Singh)**  இந்தியாவின் 22 ஆவது தலைமை நீதிபதி ஆவார். 1926 ஆம் ஆண்டு திசம்பர் மாதம் 13 ஆம் தேதியன்று இவர் பிறந்தார்.  சிர்சாவில் உள்ள எல்ஆர்எல்ஏ உயர்நிலைப் பள்ளியிலும் அலகாபாத்தில் உள்ள எவிங் கிறிசுட்டியன் கல்லூரியிலும் கல்வி பயின்றார்.  அலகாபாத் பல்கலைக்கழகத்தில் பட்டதாரி பட்டம் பெற்றார். 17 நாட்கள் என்ற குறுகிய காலமே  இவர் தலைமை நீதிபதியாக இருந்தார். 

## சட்ட வாழ்க்கை
ஒரு வழக்கறிஞராக, சிங் 1957 ஆம் ஆண்டு முதல் குடிமையியல் , அரசியலமைப்பு மற்றும் வரிவிதிப்பு சட்டத்தை நடைமுறைப்படுத்தினார். இவரது முதல் நீதித்துறை நியமனம் 1970 ஆம் ஆண்டில்  அலகாபாத் உயர் நீதிமன்றத்தின் கூடுதல் நீதிபதியாகவும், 1972 ஆம் ஆண்டில்  நிரந்தர நீதிபதியாகவும் இருந்தது.   இவர் 1986 ஆம் ஆண்டில்  உச்ச நீதிமன்றத்தில் சேர்ந்தார். 25  1991 ஆம் ஆண்டு நவம்பர் மாதம் 25 ஆம் தேதி முதல்  1991 ஆம் ஆண்டு திசம்பர் மாதம்  12 ஆம் தேதி வரை இந்தியாவின் தலைமை நீதிபதியாக பணியாற்றினார். அலகாபாத் பல்கலைகழக முன்னாள் மாணவர் சங்கத்தால் "பெருமைமிக்க கடந்தகால முன்னாள் மாணவர்"  என்ற விருது இவருக்கு வழங்கப்பட்டது.  

2022 ஆம் ஆண்டு செப்டம்பர் மாதம் 8 ஆம் தேதியன்று தன்னுடைய  95 ஆவது வயதில் இவர் காலமானார். 

## மேற்கோள்கள்

## புற இணைப்புகள்

* இந்திய உச்ச நீதிமன்றப் பக்கத்தில் பயோ
பகுப்பு:இந்தியத் தலைமை நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:2022 இறப்புகள்
பகுப்பு:1926 பிறப்புகள்
தங்குதன் முச்சல்பைடு

**தங்குதன் முச்சல்பைடு** (*Tungsten trisulfide*) என்பது தங்குதன் மற்றும் கந்தகம் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும். இது WS3 என்ற மூலக்கூற்று வாய்ப்பாட்டால் விவரிக்கப்படுகிறது. சாக்லேட்டு-பழுப்பு நிறத்தில் தூளாகக் காணப்படுகிறது. The compound looks like chocolate-brown powder.
 
## தயாரிப்பு
1. தங்குதனேட்டுகளின் சூடான அமிலமயமாக்கப்பட்ட கரைசலில் ஐதரசன் சல்பைடு குமிழிகளை செலுத்தி இதை தயாரிக்கலாம்.

2. தங்குதன் இருசல்பைடுடன் தனிமநிலை கந்தகத்தைச் சேர்த்து சூடுபடுத்தி வினைபுரியச் செய்தும் இதை தயாரிக்கலாம்.:

WS2 + S -> WS3

3.தயோதங்குதேட்டு சேர்மங்களின் கரைசல்களை அமிலமயமாக்கம் செய்தும் இதை வீழ்படிவாக்கலாம் 

(NH4)2WS4 + HCl -> WS3 + 2NH4Cl + H2S

Na2WS4 + H2SO4 -> WS3 + Na2SO4 + H2S

## இயற்பியல் பண்புகள்
குளிர்ந்த நீரில் சிறிது கரைகிறது. சூடான நீரில் கூழ்மக் கரைசலை உருவாக்குகிறது.

கார உலோக கார்பனேட்டுகள் மற்றும் கார உலோக ஐதராக்சைடுகளில் கரைகிறது.

## வேதிப் பண்புகள்
தங்குதன் முச்சல்பைடை சூடுபடுத்துவதால் சிதைவடைந்து தங்குதன் இருசல்பைடும் தனிமநிலை கந்தகமும் உருவாகின்றன:

WS3 -> WS2 + S

சல்பைடு கரைசல்களுடன் இது வினைபுரிகிறது:

WS3 + (NH4)2S -> (NH4)2WS4

ஐதரசனுடன் சேர்க்கப்பட்டால் ஒடுக்க வினை நிகழ்கிறது.

WS3 + 3H2 -> W + 3H2S

## மேற்கோள்கள்

பகுப்பு:தங்குதன் சேர்மங்கள்
பகுப்பு:சல்பைடுகள்
கோச்சடை மீனாட்சி சொக்கநாதர் கோயில்

**மீனாட்சி சொக்கநாதர் கோயில்** என்பது தமிழ்நாடு மாநிலத்தில் மதுரை மாவட்டத்தின் கோச்சடை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். ஏழு வில்வ இலைகளை ஒரே காம்பில் கொண்ட பெண் வில்வ மரமும், மூன்று வில்வ இலைகளை ஒரே காம்பில் கொண்ட ஆண் வில்வ மரமும் ஒவ்வொன்றும் பக்கத்திலேயே மூலவருக்கு அருகில் வளர்ந்து காணப்படுகின்றன. கோவிச்ச சடையன் என்ற திருநாமம் கொண்ட இறைவன், பெயர் மருவி, கோச்சடையான் என்ற அழைக்கப்பட்டு, பின்னர் தற்போது கோச்சடை சொக்கநாதர் என்று விளிக்கப்படுகிறார்.

கடல் மட்டத்திலிருந்து சுமார் 190 மீட்டர் உயரத்தில் அமைந்துள்ள கோச்சடை மீனாட்சி சொக்கநாதர் கோயிலின் புவியியல் ஆள்கூறுகள்,  ஆகும்.

இக்கோயிலின் மூலவர் சொக்கநாதர் மற்றும் தாயார் மீனாட்சி அம்மன் ஆவர்.
## மேற்கோள்கள்

## வெளி இணைப்புகள்
* GeoHack - கோச்சடை மீனாட்சி சொக்கநாதர் கோயில்

பகுப்பு:மதுரை மாவட்டத்திலுள்ள சிவன் கோயில்கள்
கொளத்தூர் இலட்சுமி அம்மன் கோயில்

**இலட்சுமி அம்மன் கோயில்** என்பது தமிழ்நாடு மாநிலத்தில் சென்னை மாவட்டத்தின் கொளத்தூர் புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும்.

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள கொளத்தூர் இலட்சுமி அம்மன் கோயிலின் புவியியல் ஆள்கூறுகள்,  ஆகும்.

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - கொளத்தூர் இலட்சுமி அம்மன் கோயில்

பகுப்பு:சென்னை மாவட்டத்திலுள்ள அம்மன் கோயில்கள்
சோவியத் குழுவுள்ள நிலா நிகழ்ச்சிநிரல்கள்

**சோவியத் குழுவுள்ள நிலா  நிகழ்ச்சிநிரல்கள்** (**Soviet crewed lunar programs)** என்பது அமெரிக்க அப்பல்லோ திட்டத்துடன் போட்டியிட்டு  நிலாவில் மனிதர்களை தரையிறக்க சோவியத் யூனியன் பின்பற்றிய தொடர்ச்சியான திட்டங்களாகும். சோவியத் அரசாங்கம் அத்தகைய போட்டியில் பங்கேற்க மறுத்தது , ஆனால் 1960 களில் இரண்டு திட்டங்களை கமுக்கமாகப் பின்பற்றியது. சோயுஸ் 7 கே - எல் 1 (புரோட்டான் - கே ராக்கெட் மூலம் தொடங்கப்பட்ட சோண்ட் விண்கலம்) மற்றும் சோயுஸ் 8 கே - லோக் மற்றும் எல் கே விண்கலத்தைப் பயன்படுத்தி  நிலாத் தரையிறக்கம் N1 ராக்கெட் மூலம் ஏவப்பட்டது. 1968 டிசம்பர் 24 - 25 அன்று முதல் குழு  நிலா வட்டணையின் இரட்டை அமெரிக்க வெற்றிகளைத் தொடர்ந்து (அபோலோ 8) மற்றும் ஜூலை 20,1969 அன்று முதல் நிலவு தரையிறக்கம் (அபோலோ 11) , தொடர்ச்சியான பேரழிவு N1 தோல்விகளால் இரண்டு சோவியத் திட்டங்களும் இறுதியில் முடிவுக்கு கொண்டு வரப்பட்டன.  புரோட்டான் அடிப்படையிலான சோண்ட் திட்டம் 1970 இல் நீக்கம் செய்யப்பட்டது. N1 - L3 திட்டம் 1974 இல் நடைமுறையில் நிறுத்தப்பட்டது.  இது 1976 இல் அதிகாரப்பூர்வமாக நீக்கம் செய்யப்பட்டது. சோவியத் விண்வெளி வீரர்கள் ஒருபோதும்  நிலாவைச் சுற்றி வரவோ அல்லது தரையிறங்கவோ இல்லை. இரண்டு சோவியத் திட்டங்களின் விவரங்களும் 1990 வரை கமுக்கமாகவே வைக்கப்பட்டிருந்தன , பின்னர் சோவியத் அரசு அவற்றைத் திறந்த அணுகுமுறைக்(*கிளாஸ்னோஸ்த்)* கொள்கையின் கீழ் வெளியிட இசைந்தது.

## காட்சிமேடை

File:Sow.Mondraumschiff.jpg | உலோக் (சொயூசு 7K-L3)

Image:LOK Rückstart.jpg | LK தரையிறங்கி -  நிலாவில் Lunniy Korabl இன்  எழுச்சி

Image:Apollo-LOK.jpg | Apollo CSM and உலோக் (சொயூசு 7K-L3) (அளவுக்கு).  நிலாப் பயணக் கட்டளைக்கலங்கள்

File:Landefähren-neu.jpg| LK தரையிறங்கியும் Apollo தரையிறங்கியும் ( அளவுக்கு). குழுவுள்ள தரையிறங்கிகள்



## மேலும் காண்க

* அப்பல்லோ திட்டம்
* நிலாத் தேட்டம்
* *நிலாவில் முதல்* - ஒரு 2005  உருசியக் கேலிச்சித்திரப் படம்
* சோவியத் விண்வெளி திட்டம்

## மேற்கோள்கள்

## வெளி இணைப்புகள்

* சோவியத் மனித  நிலாத் திட்டம்
பகுப்பு:நிலாவுக்கான பயணத் திட்டங்கள்
பகுப்பு:சோவியத் நிலாத் திட்டம்
பகுப்பு:விண்வெளி தொழில்நுட்பம்
பகுப்பு:விண்வெளித் திட்டங்கள்
ஆசாத் அதிகார் சேனா

**ஆசாத் அதிகார் சேனா** (இந்தியில் आजाद आधिकार सेना), அதன் சுருக்கப் பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஓர் அரசியல் கட்சியாகும், இது தற்போது இந்தியத் தேர்தல் ஆணையத்தில் பதிவு செய்யும் செயல்முறையில் உள்ளது. 

## துவக்கப் பணிகள்
ஆசாத் அதிகார் சேனா ஆரம்பத்தில் முன்னாள் குடிமை அதிகாரி அமிதாப் தாக்கூரால் ஆகத்து மாதம் 2021 ஆம் ஆண்டில் தொடங்கப்பட்டது.  இந்த அறிவிப்புக்குப் பிறகு, தாக்கூர் ஒரு குற்றவியல் வழக்கில் கைது செய்யப்பட்டார், இது அரசியல் உள்நோக்கம் கொண்டது என்று அவர் குற்றம் சாட்டினார்.  

பின்னர் தாக்கூர் மார்ச் 2022 இல் சிறையில் இருந்து விடுவிக்கப்பட்ட பிறகு ஆசாத் அதிகார் சேனாவை உருவாக்கும் பணியை மீண்டும் தொடங்கினார் 
## குறிப்புகள்

பகுப்பு:இந்திய அரசியல் கட்சிகள்
பகுப்பு:2022
பகுப்பு:உத்தரப் பிரதேசம்
வசுதைவ குடும்பகம்

**வசுதைவ குடும்பகம்** (சமசுகிருதம்: वसुधृव कुटुम्बकम्) என்பது இந்து சமய நூல்களில் ஒன்றான மகா உபநிடத்தில் காணப்படும் சமஸ்கிருத வசனமாகும். இந்த வசனத்தின் பொருள் "உலகம் ஒரே குடும்பம்* ("The World Is One Family") என்பதாகும்.  என்பதாகும். குறுகிய மனம் இது என்னுடையது, அது அவருடையது என்று நினைக்கிறது; ஆனால் தாராள மனது உலகமே எனது வீடு என்று நினைக்கிறது.

==வரலாறு==
[[மகா உபநிடதம்|மகா உபநிடத்தின்]] ஆறாவது அத்தியாயம், மந்திரம் எண் 71-73களில் (VI.71-73) வசுதைவ குடும்பகம் எனும் வசனம் காணப்படுகிறது. இது போன்ற மந்திரம் [[இருக்கு வேதம்|ரிக்வேதத்திலும்]] காணப்படுகிறது. இது இந்திய சமுதாயத்தில் மிக முக்கியமான தார்மீக மதிப்பாக கருதப்படுகிறது. மகா உபநிடதத்தின் வசுதைவ குடும்பகம் எனும் வசனம் [[இந்திய நாடாளுமன்றம்|இந்திய நாடாளுமன்றக்]] கட்டிடத்தின் நுழைவு மண்டப  நுழைவாயிலில் பொறிக்கப்பட்டுள்ளது.


==தாக்கங்கள்==
வசுதைவ குடும்பகம் எனும் வசனம்  [[பாகவத புராணம்|பாகவத புராணத்தில்]] அதிகம் கையாளப்பட்டுள்ளது. *வசுதைவ குடும்பகம்'' எனும் வசனம் மகா உபநிடதத்தில் "உயர்ந்த வேதாந்த சிந்தனை" என்று அழைக்கப்படுகிறது. காந்தி ஸ்மிருதி மற்றும் தர்ஷன் சமிதியின் முன்னாள் இயக்குநர் என். ராதாகிருஷ்ணன், காந்திய தத்துவம், முழுமையான வளர்ச்சி மற்றும் அனைத்து உயிரினங்களுக்கும் மரியாதை மற்றும் அகிம்சையை ஒரு நம்பிக்கை மற்றும் மூலோபாயமாக உட்பொதிக்கும் வன்முறையற்ற மோதல் தீர்வு, வசுதைவ குடும்பகம் என்ற பண்டைய இந்தியக் கருத்தாக்கத்தின் விரிவாக்கம் என்று நம்புகிறார்.

## நவீன உலகில் குறிப்புகள்
வாழும் கலை நிறுவனம் நடத்திய உலகப் பண்பாட்டு விழாவில் இந்தியப் பிரதமர் நரேந்திர மோதி பேசும் போது, வசுதைவ குடும்பகம் எனும் வசனத்தைப் பயன்படுத்தினார். மேலும் "இந்திய கலாச்சாரம் மிகவும் வளமானது, நம் ஒவ்வொருவரிடமும் சிறந்த மதிப்புகள் புகுத்தப்பட்டுள்ளது. அஹம் பிரம்மாஸ்மி முதல் வசுதைவ குடும்பகம் வரை நாம் உபநிடதங்களிலிருந்து அறிந்து கொள்கிறோம்".ராஷ்டிரிய சுயம்சேவாக் சங்கம் தனது தத்துவங்களில் ஒன்றாக வசுதைவ குடும்பகம் எனும் தத்துவத்தை கொண்டுள்ளது.

2023ம் ஆண்டில் இந்தியா தலைமையில் நடைபெறும் ஜி-20 மாநாட்டின் சின்னத்தில் குறிக்கோளுரையாக  “வசுதைவ குடும்பகம்” அல்லது “ஒரு பூமி-ஒரே குடும்பம்-ஒரு எதிர்காலம்” என்ற வசனம் தேர்வு செய்யப்பட்டது.ஐக்கிய நாடுகள் அவையின் அதிகாரப்பூர்வ மொழியாக சமசுகிருதம் இல்லாதபடியால் சீனா இதனை எதிர்த்தது.

## இதனையும் காண்க
* யாதும் ஊரோ யாவரும் கேளீர்
* வேற்றுமையில் ஒற்றுமை
* இந்து சமயம்

## மேற்கோள்கள்

### ஆதார நூற்பட்டியல்
*
*
*

## மேலும் படிக்க
* 

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:ராஷ்டிரிய சுயம்சேவாக் சங்கத்தின் தத்துவங்கள்
ஆர்தர் ஜியோப்ரி வாக்கர்

பேராசிரியர் **ஆர்தர்  ஜியோப்ரி வாக்கர்** **Arthur Geoffrey Walker,**  FRS FRSE (17 ஜூலை 1909 , வாட்போர்டு கெர்ட்போர்டுசயர் , இங்கிலாந்து - 31 மார்ச் 2001)  ஒரு பிரித்தானியக் கணிதவியலாளர் ஆவார் , அவர் இயற்பியல், அண்டக் கட்டமைப்பியலுக்கு முத்ன்மைப் பங்களிப்புகளை வழங்கினார். அவர் ஒரு திறமையான புவிமானியாக இருந்தபோதிலும் , பொது சார்பியலுக்கான இரண்டு முதன்மையான பங்களிப்புகளுக்காக அவர் இன்றும் சிறப்பாக நினைவுகூரப்படுகிறார்.

எச். பி.  இராபர்ட்சனுடன் இணைந்து அவர்கள் ஃப்ரீட்மேன் - லெமைட்டர் - ராபர்ட்சன் - வாக்கர் அண்டவியல் படிமங்களுக்காக நன்கு அறியப்பட்டனர்.  இவை இராபர்ட்சன்ஸ் - வாக்கர் மெட்ரிக் ஐன்ஸ்டீன் புலச் சமன்பாட்டின் சரியான தீர்வுகளாகும். என்றிக்கோ பெர்மியுடன் இணைந்து பெர்மி - வாக்கர் வேறுபாடு என்ற கருத்துப்படிமத்தை அறிமுகப்படுத்தினார்.

## இளமை
அவர் 1909,  சூலை 17 அன்று வாட்ஃபோர்டில் ஒரு பயிற்சியாளரும்  கட்டிடங் கட்டுபவருமான  ஆர்தர் ஜான் வாக்கர் (பி. 1879)  அவரது மனைவியான எலியனோர் ஜோனா கோசுலிங் ஆகியோரின் மகனாகப் பிறந்தார்.

வாக்கர் சிறுவர்களுக்கான வாட்போர்டு இலக்கணப் பள்ளியில் பயின்றார் , மேலும் ஆக்சுபோர்டில் உள்ள பாலியோல் கல்லூரியில் உதவித்தொகையைப் பெற்றார் , அங்கு அவர் கணிதத்தில் முதல் வகுப்பு தகைமையுடன் பட்டம் பெற்றார். பின்னர் ஆக்சுபோர்டில் உள்ள மெர்ட்டன் கல்லூரியில் படித்தார். பின்னர் எடின்பர்கு பல்கலைக்கழகத்தில் முதுகலைப் பட்டம் பெற்றார் , பேராசிரியர் ஆர்த்தர் எடிங்டனின் கீழ் பயின்று தனது முதல் முனைவர் பட்டம் பெற்றார்.

## கல்வி வாழ்க்கை
வாக்கர் 1935 இல் இம்பீரியல் கல்லூரியில் விரிவுரையாளராக  பதவியை ஏற்றார் - அடுத்த ஆண்டு அவர்  இலிவர்பூல் பல்கலைக்கழகத்தில் தூய கணிதவியல் விரிவுரையாளராகவும்  அமர்த்தப்பட்டார். 1947 வரை அவர் அப்பதவியில் இருந்தார் - பின்னர் அவர்  செப்பீல்டு பல்கலைக்கழகத்திற்குத் தூய கணிதவியல் பேராசிரியராகச் சென்றார்.

1946 ஆம் ஆண்டில் அவர் எடின்பர்கு  அரசு  கழகத்தின்ன்  ஆய்வுறுப்பினராக தேர்ந்தெடுக்கப்பட்டார். அவரது முன்மொழிவாளர்கள்  அரோல்டு சுட்டான்லி  உரூசு,  சர் எட்மண்டு டெய்லர் விட்டேகர், டேவிடு கிப்,  வில்லியம் எட்ஜ் ஆவர். 1947 - 49 காலகட்டத்தில் கழகத்தின் கீத் பதக்கத்தை வென்றார்.

1952 இல் அவர்  இலிவர்பூல் பல்கலைக்கழகம் திரும்பினார் , 1962 இல் அதன் அறிவியல் புலமுதல்வர் ஆனார். 1955 இல்  அரசு கழகத்தின்  ஆய்வுறுப்பினராகத் தேர்ந்தெடுக்கப்பட்ட  இவர் , 1961 முதல் 1962 வரை அமைப்பின் மன்ற உறுப்பினராகப் பணியாற்றினார். 1962 முதல் 1963 வரை  இலண்டன் கணிதவியல் கழகத்தின் தலைவராகப் பணியாற்றினார். வாக்கர் 1974 இல்  இலிவர்பூல் பல்கலைக்கழகத்தில் இருந்து ஓய்வு பெற்றார்.

## வெளியீடுகள்

* கிளையலை வெளிகள் (1962)
* *வடிவியல் அண்டவியல்* அறிமுகம் (1975)

## தகைமைகளும் விருதுகளும்

* அரசு வானியல் கழகத்தின் உறுப்பினர் (1934)
* 1946 இல் எடின்பர்கு  அரசு கழகத்தின் உறுப்பினர்
* பெர்விக் பரிசு 1947
* கீத் பதக்கம் 1947 - 9
* அரசு கழகத்தின் உறுப்பினர் (1955)

## தனிப்பட்ட வாழ்க்கை
வாக்கர் 1939 இல் ஃபில்லிஸ் ஆஷ்கிராஃப்ட் ஃப்ரீமேனை மணந்தார் - இந்த  இணையர் திறமையான பால்ரூம் நடனக் கலைஞர்கள் ஆவர். அவர் சிச்செசுட்டரில் 31 மார்ச் 2001 அன்று தனது 91 வயதில் காலமானார்.

## குறிப்புகள்

## வெளி இணைப்புகள்

பகுப்பு:Articles with hCards
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:பிரித்தானிய அண்டவியலாளர்கள்
பகுப்பு:2001 இறப்புகள்
பகுப்பு:1909 பிறப்புகள்
பகுப்பு:பிரித்தானியக் கணிதவியலாளர்கள்
பகுப்பு:சார்பியல் கோட்பாட்டாளர்கள்
பகுப்பு:அண்டவியலாளர்கள்
தங்குதன் நைட்ரைடு

**தங்குதன் நைட்ரைடு**(*Tungsten nitride*) W2N, WN, WN2  என்ற மூலக்கூற்று வாய்ப்பாடுகளால் விவரிக்கப்படும் கனிம வேதியியல் சேர்மங்களாகும். தங்குதனின் நைட்ரைடு உப்பாகக் கருதப்படும் இச்சேர்மம் கடினமான திண்மப் பொருளாகக் காணப்படுகிறது. பழுப்பு நிறத்துடன் பீங்கான் பொருளாக பயன்படுத்தப்படுகிறது. மின்சாரத்தை நன்கு  கடத்தும். தண்ணீரில் இச்சேர்மம் சிதைவடைகிறது.

நுண்மின்னணுவியலில் தங்குதன் நைட்ரைடு ஒரு தொடர்புப் பொருளாகப் பயன்படுத்தப்படுகிறது கடத்தும் அடுக்குகளுக்கும் தடையடுக்குகளுக்கும் இடையில் சிலிக்கான் மற்றும் பிற உலோகங்களுக்கு இடையே இது பயன்படுத்தப்படுகிறது. எ.கா. தங்குதன் அல்லது தாமிரம்.  தைட்டானியம் நைட்ரைடு அல்லது தங்குதன் படலங்களை விட தங்குதன் நைட்ரைடு குறைவாகவே பயன்படுத்தப்படுகிறது.

தங்குதன் ஈராக்சைடு, தங்குதன் மூவாக்சைடு மற்றும் தங்குதன் பெண்டாக்சைடு ஆகியவற்றுடன் சேர்ந்து தங்குதன் நைட்ரைடு உருவாகிறது. இதனால் ஒளிரும் விளக்குகளில் பயன்படுத்தும் போது இழை சூடாக்கப்பட்டால் அவை உடைந்து விடும்.

தங்குதன் சிலிசைடும் இதே பயன்பாடுகளைக் கொண்ட மற்றொரு வேதிப் பொருளாகும்.

## மேற்கோள்கள்

பகுப்பு:தங்குதன் சேர்மங்கள்
பகுப்பு:நைட்ரைடுகள்
வில்லியம் திப்ட்டு

வில்லியம் ஜி. திப்ட்டு (**William G. Tifft)**அரிசோனா பல்கலைக்கழகத்தில் ஒரு வானியலாளர் ஆவார். அவரது முதன்மை ஆர்வங்கள்  பால்வெளிகளின் மீக்கொத்துகளிலும்  செம்பெயர்ச்சி அளவீட்டிலும் இருந்தன. முதல்  செம்பெயர்ச்சி ஆய்வுகளின் வளர்ச்சியில்  இவர் செல்வாக்கு செலுத்தினார் , மேலும் முன்மொழியப்பட்ட நிலவுத் தளத்தில் நடத்தப்பட்ட  குழுவுள்ள விண்வெளி வானியல் குழுவின் தொடக்கநிலை ஆதரவாளராக இருந்தார். ஓய்வுபெற்ற பிறகு , இயற்பியல்,  அண்டவியல் (SASTPC)  நேர ஆய்வுக்கான அறிவியல் கழகத்தின் முதன்மை  அறிவியலாளராக இருந்தார்.

ஆர்வர்டு பல்கலைக்கழகத்தில் வானியலில்  இளங்களைப். பட்டமும் , கலிபோர்னியா  தொழில்நுட்ப நிறுவனத்தில் வானியலில்  முனைவர் பட்டமும் பெற்றார்.

## செம்பெயர்ச்சி அளவீட்டாக்கம்
அருகிலுள்ள  பால்வெளிகளின்  நோக்கீடு அடிப்படையில் , விண்மீன்தளங்களின்  செம்பெயர்ச்சிகள்  ஒரு  எண்கணத்தின் பெருக்கிகளாக முன்னுரிமை கொடுத்து அளிக்கப்படுகின்றன என்று திப்ட்டு முன்மொழிந்தார்.  செம்பெயர்ச்சி அளவீடு குறித்த இந்த கண்டுபிடிப்புகள் முதலில் 1976  ஆம், 1977 ஆம் ஆண்டுகளில் வானியற்பியல்  இதழில் வெளியிடப்பட்டன. முதலில் முன்மொழியப்பட்டபோது கருத்துக்கள் சர்ச்சைக்குரியவையாக இருந்தன - ஆஸ்ட்ரோபிசிகல் வானியற்பியல்  இதழின் ஆசிரியர்கள் ஒரு கட்டுரையில் ஒரு குறிப்பைச் சேர்த்தனர் , அவை பகுப்பாய்வில் பிழைகளைக் கண்டுபிடிக்கவோ பகுப்பாய்வை  ஏற்கவோ முடியாது என்று கூறின.  

அதைத் தொடர்ந்து திப்ட்டும் காக்கும்  ஒரு கோட்பாட்டை முன்வைத்து அளவீட்டை விளக்க முயன்றனர். திப்ட்டின் முடிவுகளை மார்ட்டின் குரோசுடேல் ஆதரித்தார் , அவர் புள்ளியியல் முறையில் குறிப்பிடத்தக்கதாகவும் , முழு வானத்திலும் பின்னர் நேப்பியர், குத்ரி மீதும் ஒரே மாதிரியாகவும் இருப்பதாகக் கூறினார். இந்த முடிவுகளின் தொடக்கநிலை வெளியீட்டிலிருந்து , திப்ட்டின் கண்டுபிடிப்புகள்  ஆல்டன் ஆர்ப் போன்ற மற்றவர்களால்  பெருவெடிப்புக் கோட்பாட்டிற்கு மாற்று விளக்கத்தை வழங்க பயன்படுத்தப்பட்டுள்ளன , இது புடவி விரிவடைந்து வருவதால்  பால்வெளிகள் செம்பெயர்ச்சி அடைகின்றன என்று கூறுகிறது. இருப்பினும் அவை பரவலான  ஏற்பைப் பெறவில்லை , இப்போது  இது பெரும்பாலான வானியலாளர்களால்  மறுக்கப்பட்டுள்ளது. 1993 ஆம் ஆண்டில் பெயர்பெற்ற அறிவியல் இதழான டிஸ்கவர் இதழுக்கு நேர்காணல் செய்தபோது, புடவி விரிவடையவில்லை என்று நான் கூறவில்லை என்று  திப்ட்டு கூறியுள்ளார்.

## வெளி இணைப்புகள்
*Tifft Articles at the NASA ADS Database

## மேற்கோள்கள்

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:அமெரிக்க அண்டவியலாளர்கள்
பகுப்பு:அண்டவியலாளர்கள்